Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 752

7. Természet- és környezetvédelem A zajártalom jelensége. A hőtani folyamatok hatása a környezetre. Tájékozottság a civilizációval, a fogyasztási célra termelt javakkal, valamint a gyártásukra felhasznált energia és nyersanyagok előállításával kapcsolatos környezetvédelmi és természetvédelmi problémákról: a különböző energia-előállítási módok összehasonlítása, az atomenergia-felhasználás előnyeinek és hátrányainak ismerete. Sugárzásvédelmi alapismeretek. A légkörben bekövetkező tartós változások fizikai következményeinek ismerete. Az űrszennyezés okai. A KÉMIA ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: írásbeli vagy szóbeli Emelt szinten: írásbeli és szóbeli A kémia érettségi vizsga célja A középszintű érettségi vizsgán elsősorban a megismert elemek és vegyületek tulajdonságait kell értelmeznie, illetve kísérletekkel igazolnia a vizsgázónak. Ehhez szükség van a kizárólag általános iskolában tanult anyagrészek szintézisére, a középiskolában tanult ismeretek alapján történő újraértelmezésére. A középszintű vizsga hivatott mérni, hogy a vizsgázó — képes-e ismereteit szóban és írásban előadni; — rendelkezik-e a természettudományos gondolkodás alapjaival; — ismeri-e a természettudományos megismerési módszereket; — ismeri-e a kémiatudomány legfontosabb történeti vonatkozásait; — ismeri-e az alapvető kémiai fogalmakat és összefüggéseket; — tudja-e értelmezni a megismert anyagok tulajdonságait és változásait; — képes-e egyszerű kémiai számításokat elvégezni; — képes-e egyszerű kémiai kísérleteket elvégezni, illetve értelmezni; képes-e munkájához kiválasztani és használni táblázatok adatait; — ismeri-e a kémiai elveken és módszereken alapuló környezetvédelem legfontosabb összefüggéseit; — kémiai ismeretei alkalmasak-e korszerű ökológiai világkép kialakulásához. 2001/70. szám Az emelt szintű vizsgán a kémiatanulás során megismert elemek és vegyületek tulajdonságainak ismeretén túl a vizsgázó legyen képes megbecsülni különböző elemek, vegyületek tulajdonságait. Az emelt szintű vizsga hivatott mérni, hogy a vizsgázó — képes-e ismereteit szóban és írásban előadni; — rendelkezik-e a természettudományos gondolkodás alapjaival; — ismeri-e a kémiatudomány legfontosabb történeti vonatkozásait; — ismeri-e és tudja-e alkalmazni a természettudományos megismerési módszereket, rendelkezik-e a felsőoktatási tanulmányokhoz szükséges természettudományos alapismeretekkel; — ismeri-e az alapvető kémiai fogalmakat és összefüggéseket; — tudja-e használni a megismert kémiai fogalmakat és összefüggéseket az elemek és vegyületek tulajdonságainak és változásainak értelmezésénél; — képes-e egyszerű kémiai kísérleteket tervezni, szakszerűen elvégezni, illetve értelmezni; — képes-e kémiai számításokat elvégezni, számításai végeredményét megfelelő pontossággal megadni; — képes-e munkájához kiválasztani és használni táblázatok adatait; — ismeri-e a kémiai elveken és módszereken alapuló környezetvédelem legfontosabb összefüggéseit, a kémiatudomány gyakorlati, és műszaki alkalmazásait, hasznosságát, veszélyeit, azok elkerülésének módjait, a kémiatudomány és a vegyipar fejlődésének irányát, az európai normák érvényesülését; — kémiai ismeretei alkalmasak-e korszerű ökológiai világkép kialakulásához. Tartalmi követelmények Középszint Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes